

PROJEKTS uz 26.08.2024.

vēlamais datums izskatīšanai: Izglītības, kultūras, sporta un sociālā komiteja 04.09.2024.

Attīstības komiteja 11.09.2024.

Finanšu komiteja 18.09.2024.

domē: 26.09.2024.

sagatavotājs, ziņotājs: Annija Dukāte

 LĒMUMS

Ādažos, Ādažu novadā

2024. gada 26. septembrī **Nr.**«DOKREGNUMURS»

**Par dalību pasākumā “4.1.2.2. pasākums “Veselības veicināšanas un slimību profilakses pasākumu īstenošana vietējai sabiedrībai””**

2024. gada 2. augustā uzsākās Centrālās finanšu un līgumu aģentūras organizētā ierobežota projektu iesniegumu atlase Eiropas Savienības kohēzijas politikas programmas 2021.–2027. gadam 4.1.2. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju” 4.1.2.2. pasākuma “Veselības veicināšanas un slimību profilakses pasākumu īstenošana vietējai sabiedrībai” (turpmāk – Pasākums) ietvaros.

Pasākuma mērķis ir uzlabot vienlīdzīgu un savlaicīgu pieejamību veselības veicināšanas un slimību profilakses pakalpojumiem, nodrošinot vietējā mēroga veselības veicināšanas un slimību profilakses pasākumus. Mērķa grupa ir visi iedzīvotāji visās vecuma grupās, īpaši nabadzības, sociālās un teritoriālās atstumtības riskam pakļautie.

Projektu ietvaros ir atbalstāmi tādi pasākumi, kas novērstu priekšlaicīgu mirstību, darba nespēju, veicinātu dzīves kvalitāti un uzlabotu iedzīvotāju veselībpratību šādās jomās:

* seksuālā un reproduktīvā veselība;
* atkarību mazināšana un profilakse;
* traumatisma mazināšana;
* psihiskā veselība;
* veselīgs uzturs;
* fiziskās aktivitātes;
* veselības veicināšana un slimību profilakses uzlabošana;
* prenatālās un agrīnās bērnības vecāku prasmju programmas.

Katra projekta minimālā attiecināmo izmaksu summa ir lielāka par 200 000 *euro*. Eiropas Sociālā fonda Plus (turpmāk - ESF+) finansējuma apmērs nepārsniedz 85 % no projekta kopējā attiecināmā finansējuma.

Pašvaldības ieskatā ir atbalstāma dalība Pasākumā ar projektu “Pasākumi vietējās sabiedrības veselības veicināšanai un slimību profilaksei Ādažu novadā” (turpmāk – Projekts).Projekta kopējās plānotās attiecināmās izmaksas ir 200 001 *euro* (tajā skaitā 147 122,25 *euro* ESF+ finansējums, 25 962,75 *euro* valsts budžeta finansējums, 26 916,00 *euro* pašvaldības finansējums). Projekta apstiprināšanas gadījumā pašvaldības finansējums tiks nodrošināts no projekta “Pasākumi vietējās sabiedrības veselības veicināšanai Ādažu novada pašvaldības Ādažu pagastā” konta finanšu līdzekļa atlikuma.

Projektu iesniegšanas termiņš ir 2024. gada 2. oktobris, un iesniegums jāiesniedz Kohēzijas politikas fondu vadības informācijas sistēmā. Projekta īstenošanas termiņš ir 2029. gada 31.decembris.

Projekts atbilst Ādažu novada Attīstības programmas (2021-2027.) vidējā termiņa prioritātei “VTP12: Iedzīvotāju dzīves stabilitāte un drošība” rīcības virziena “RV12.1: Ģimeņu politikas īstenošana” uzdevuma “U12.1.2: Veicināt NVO un citu iestāžu darbību veselīga dzīvesveida un ģimenes vērtību popularizēšanā un pašvaldības politikas veidošanā bērnu un ģimenes jomā” pasākumam “Ā12.1.2.4: Pasākumu īstenošana vietējās sabiedrības veselības veicināšanai Ādažu novadā 4.1.2.2. pasākuma “Veselības veicināšanas un slimību profilakses pasākumu īstenošana vietējai sabiedrībai” ietvaros”.

Pamatojoties uz Pašvaldību likuma 4. panta pirmās daļas 6. punktu, kā arī ņemot vērā Projektu uzraudzības komisijas 26.08.2024. atzinumu, Izglītības, kultūras, sporta un sociālās komitejas 04.09.2024. atzinumu, Attīstības komitejas 11.09.2024. atzinumu un Finanšu komitejas 18.09.2024. atzinumu, Ādažu novada pašvaldības dome

**NOLEMJ:**

1. Atbalstīt projekta “Pasākumi vietējās sabiedrības veselības veicināšanai un slimību profilaksei Ādažu novadā” pieteikuma iesniegšanu Eiropas Savienības kohēzijas politikas programmas 2021.–2027.gadam 4.1.2. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju” 4.1.2.2. pasākuma “Veselības veicināšanas un slimību profilakses pasākumu īstenošana vietējai sabiedrībai” ietvaros, ar kopējo finansējumu 200 001,00 *euro* (divi simti tūkstoši viens *euro* 00 centi), tajā skaitā 147 122,25 *euro* (simtu četrdesmit septiņi tūkstoši simtu divdesmit divi *euro* 25 centi) ESF+ finansējums, 25 962,75 *euro* (divdesmit pieci tūkstoši deviņi simti sešdesmit divi *euro* 75 centi*)* valsts budžeta finansējums, 26 916,00 *euro* (divdesmit seši tūkstoši deviņi simti sešpadsmit *euro* 00 centi) Ādažu novada pašvaldības finansējums.
2. Uzdot Centrālās pārvaldes Attīstības un projektu nodaļai sagatavot un līdz 2024. gada 2. oktobrim Kohēzijas politikas fondu vadības informācijas sistēmā iesniegt 1. punktā minētā projekta pieteikumu.
3. Projekta apstiprināšanas gadījumā:
	1. tā īstenošanai nepieciešamo pašvaldības finansējumu 26 916,00 *euro* (divdesmit seši tūkstoši deviņi simti sešpadsmit *euro* 00 centi) nodrošināt no projekta “Pasākumi vietējās sabiedrības veselības veicināšanai Ādažu novada pašvaldības Ādažu pagastā” konta finanšu līdzekļu atlikuma;
	2. domes priekšsēdētājai parakstīt sadarbības līgumu vai tam pielīdzinātu dokumentu par projekta īstenošanu Ādažu novada pašvaldības administratīvajā teritorijā;
	3. Attīstības un projektu nodaļai nodrošināt projekta aktivitāšu organizēšanu un pašvaldībai noteikto rīcību izpildei.
4. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Iesniedzējai – 1 eks.

APN (e-noraksts)

JIN, GRN,FIN, APN, IDRV, IDR - @

Dukāte, 29165290